OpenLLM-France/wikimedia huggingface dataset:
# Suessita

La suessita és un mineral de la classe dels elements natius. Anomenada així per Hans E. Suess (1909-1993), professor de química a la Universitat de Califòrnia, a San Diego (EUA). Un sinònim seu és el codi IMA IMA1979-056.

## Classificació

La suessita es troba classificada en el grup 1.BB.05 segons la classificació de Nickel-Strunz (1 per a Elements natius; B per a Carburs metàl·lics, silicurs, nitrurs i fosfurs" i B per a silicurs; el nombre 05b correspon a la posició del mineral dins del grup). En la classificació de Dana el mineral es troba al grup 1.1.23.1 (1 per a Elements natius i aliatges; 23 i 1 corresponen a la posició del mineral dins del grup).

## Característiques

La suessita és un mineral de fórmula química (Fe,Ni)₃Si. Cristal·litza en el sistema cúbic.

## Formació i jaciments

Poc freqüent en alguns meteorits fèrrics. La suessita es forma a conseqüència de les elevades temperatures del meteorit a l'entrar a l'atmosfera combinades amb la reducció de la sílice, seguida d'una posterior reducció dràstica de la temperatura. Aquest fet és important, ja que permet associar en un meteorit, la deformació produïda per metamorfisme d'impacte amb la quantitat de suessita que presenta. La seva localitat tipus es troba al meteorit North Haig, a Austràlia. Ha estat descrita a Austràlia, el nord d'Àfrica, l'Antàrtida i l'oceà Pacífic.

## Referències

* 1 2 3 4 5 «Suessite» (en anglès). Mindat. [Consulta: 7 novembre 2015].
* ↑ Keil, K.,Berkley, J.L., and Fuchs, L.H. (1982) Suessite, Fe3Si: a New Mineral in the North Haig Ureilite. American Mineralogist, 67, 126.
* ↑ - (2010) "AMCSD Suessite." National Science Foundation <http://rruff.geo.arizona.edu/AMS/result.php>.
* ↑ Cabris, L.J., Fleischer, M., and Pabst, A. (1981) New Mineral Names. American Mineralogist, 66, 1099.
* ↑ Norvgorodova, M.I., Yosopov, R.G., Dmitrieva, M.T., Tsepin, A.I., Sivtsov, A.V., Gorshkov, A.I., Korovoshkin, V.V., and Yakubovskaya, N.Y. (1984) First Occurrence of Suessite on the Earth. International Geology Review, 26, 98.
* ↑ Keil, K., Berkley, J. L., and Fuchs, L.H. (1982) Suessite, Fe3Si: a New Mineral in the North Haig Ureilite. American Mineralogist, 67, 126.

## Bibliografia

* Meteoritics (1980), 15, 312-313.
* American Mineralogist (1981): 66: 1101.
* Keil, K., Berkley, J. L. and Fuchs, L. H. (1982): Suessite, Fe3Si: a new mineral in the North Haig ureilite. American Mineralogist: 67: 126-131.
# Xalet al carrer Grècia, 12 (Calafell)

El Xalet al carrer Grècia, 12 és una obra de les darreres tendències de Calafell (Baix Penedès) protegida com a Bé Cultural d'Interès Local.

## Descripció

Es tracta d'un edifici aïllat de planta irregular i volumetria a base de cubs de diferents alçades. Consta de planta baixa, on es distribueix la zona de dia, i una planta alta, on s'ubica la zona de nit. Les façanes nord-oest i sud-oest són les que tenen menys obertures. Les finestres es concentren a les cares sud-est i nord-est, aprofitant la bona orientació. Els elements metàl·lics, baranes i tanques són de forma arrodonida i contrasten amb les línies completament rectes de la resta de l'edifici. Els murs de les façanes són arrebossats amb morter acolorit.
L'estructura de l'edifici és de parets de càrrega i forjats ceràmics amb elements de formigó armat. La coberta és plana en tota la superfície

## Referències

* 1 2 «Xalet al carrer Grècia, 12». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Midtre Gauldal

Midtre Gauldal és un municipi situat al comtat de Trøndelag, Noruega. Té 6.298 habitants (2016) i té una superfície de 1.860 km². El centre administratiu del municipi és el poble de Støren.
El municipi es va establir l'1 de gener de 1964. A la zona sud-est del municipi, als voltants del muntanya Forollhogna, hi ha el parc nacional del mateix nom.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
# Rhacophorus gauni

Rhacophorus gauni és una espècie de granota que es troba a Malàisia i Indonèsia.
Està amenaçada d'extinció per la pèrdua del seu hàbitat natural.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Rhacophorus gauni. Llista Vermella d'Espècies Amenaçades de la UICN 2006. Consulta: 9 de gener de 2008.
# Hang Thun Hak

    En aquest nom cambodjà, el cognom és Hang.
Hang Thun Hak (khmer: ហង្ស ធុនហាក់; Kampong Cham, 2 d'agost de 1926 - Phnom Penh, 18 d'abril de 1975) va ser un polític radical, acadèmic i autor de teatre cambodjà.

## Biografia

Nascut a la província de Kampong Cham, Hak va estudiar a París, on es va associar amb un grup d'estudiants radicals al voltant de Keng Vannsak, entre els que es trobaven molts dels futurs comunistes khmers. Va tornar a Cambodja el 1951, passant una temporada amb els lluitadors resistents anti-colonials de Son Ngoc Thanh, operant des dels boscos de l'àrea de Siem Reap; Hak va tornar a la vida pública el 1953, poc abans de la independència del país.
Durant el govern totalitari del Sangkum, dirigit pel príncep Norodom Sihanouk, Hang Thun Hak va ensenyar a l'Escola del Teatre Nacional, on la seva obra va ser central pel desenvolupament del teatre modern cambodjà. Va servir com a director del Teatre Reial d'Arts Plàstiques des de la seva fundació, el 1965. Moltes de les seves obres, com ara Thma Raom o Kanya Chareya (totes dues escrites a finals de la dècada de 1950), on atacava la corrupció del govern, a més de contenir grans elements de sàtira política; la relació propera entre Hak i la reina mare, Sisowath Kosamak, va ajudar a que les seves obres poguessin ser interpretades.
Quan es va produir el cop d'estat de 1970, liderat pel general Lon Nol, va provocar el final del règim de Sihanouk i l'establiment de la República Khmer. En un primer moment, Hak va ser associat amb el lideratge del partit Pracheachon agrupació socialista amb la que s'havia relacionat anys abans, però finalment es va unir al Partit Republicà Socialista de Lon Non. Entre el 17 d'octubre de 1972 i el 17 d'abril de 1973 va ser el primer ministre del país.
En aquella època, no obstant, la República s'havia vist enfangada en una guerra civil contra el Govern Reial de la Unió Nacional de Kamputxea, una coalició formada per Sihanouk i els seus antics oponents, els khmers rojos. Tot i la política americana d'ignorar Sihanouk a les negociacions, Hak va intentar contactar amb ell per intentar arribar a un acord; fins i tot es va posar en contacte amb un dels líders khmer roig, Hou Yuon. També va assegurar-se que la reina Kossamak, mare de Sihanouk, estigués protegida, acompanyant-la a Beijing el 1973. Hak va ser obligat a dimitir el 1973.
Després que Lon Nol fugís del país, l'1 d'abril de 1975, Hak va ser escollit membre del Consell de Govern que va intentar arribar a un acord d'alto-al-foc amb els comunistes.
Quan els khmers rojos van entrar a Phnom Penh, es va demanar a Hak que fugís del país, tot i que va decidir quedar-se per amor a Cambodja. No obstant, va aconseguir que la seva dona, el seu fill i la seva filla poguessin fugir als Estats Units. Finalment, va ser executat el 18 d'abril de 1975.

## Referències

* ↑ Cody, G. and Sprinchorn, E. (eds), The Columbia encyclopedia of modern drama, Volume 1, p.583
* ↑ Clymer, K. The United States and Cambodia, 1969-2000: a troubled relationship, 2004, p.95
# Timàlia pitblanca

La timàlia pitblanca (Stachyris grammiceps) és un ocell de la família dels timàlids (Timaliidae).

## Hàbitat i distribució

Habita els boscos de l'oest de Java.

## Referències

* ↑ «Timàlia pitblanca». Cercaterm. TERMCAT, Centre de Terminologia. Rev. 20/12/2021(català)
# Suessa Pomècia

Suessa Pomècia (llatí: Suessa Pometia grec antic: Σούεσσα Πωμεντιάνη) va ser una antiga ciutat del Latium que ja no existia en temps històrics i no se'n coneix la situació, només que limitava amb el Pomptinus ager o Pomptinae Paludes
Virgili diu que va ser una colònia d'Alba Longa, i la devia considerar una ciutat llatina, i Diodor de Sicília la relaciona també a la llista de colònies d'aquesta ciutat. Però molt aviat va passar als volscs i Tarquini el Superb la va conquerir. Va ser el primer rei romà que va fer la guerra als volscs diuen Titus Livi i Estrabó.
Estrabó l'esmenta com a metròpoli dels volscs i la presenta com una ciutat opulenta i poderosa, però això podria ser degut a la influència d'anteriors historiadors, ja que segons aquestos amb el botí que el rei romà va fer a la ciutat es va poder construir el Temple de Júpiter Capitolí a Roma. La ciutat s'esmenta com el lloc on els fills d'Anc Marci es van retirar en exili quan va pujar al tron Servi Tul·li, i encara que també es menciona la seva retirada a Apiolae (una altra ciutat conquerida per Tarquini) sembla que més aviat l'exili va ser a Suessa Pomècia.
A les guerres amb els volscs aparèixer com una ciutat important. Titus Livi diu que era una colònia llatina però podria ser un error. També Livi diu que es va revoltar l'any 503 aC i Espuri Cassi Viscel·lí, l'any 502 aC la va reconquerir, va destruir la ciutat va vendre els seus habitants com esclaus. L'any 495 aC la ciutat apareix en mans dels volscs, i el cònsol Publi Servili Prisc Estructe la va conquerir i saquejar. És la darrera vegada que és esmentada. Plini el Vell diu que era una de les ciutats desaparegudes del Latium La seva localització resta per trobar.

## Notes

* ↑ Segons el Diccionari llatí-català de noms propis, p. 170

## Referències

* ↑ (llatí) Titus Livi, Ab Urbe Condita
* ↑ Smith, William (ed.). «Suessa Pometia». Dictionary of Greek and Roman Geography (1854). [Consulta: 3 juny 2023].
# Window Snyder

Window Snyder (San Francisco) és CSO —directora de seguretat— de la plataforma Fastly, una xarxa de lliurament de continguts. A més, ha estat responsable de seguretat a Microsoft, a Mozilla Corporation i a Apple Inc. Snyder és coautora de Threat Modeling, una guia pràctica per a la seguretat d'aplicacions.

## Referències

* ↑ «Announcing Window Snyder as CSO | Fastly» (en anglès). [Consulta: 24 juny 2016].
* ↑ «Fastly Adds Key Enterprise Security Leadership | Fastly» (en anglès). [Consulta: 24 juny 2016].
* ↑ «Firing Up Browser Security» (en anglès). Arxivat de l'original el 2016-06-03. [Consulta: 24 juny 2016].
* ↑ «Schrep's blog: Welcome to Window Snyder!» (en anglès). Arxivat de l'original el 2006-11-13. [Consulta: 24 juny 2016].
* ↑ «Leaving Mozilla | Mozilla Security Blog» (en anglès). [Consulta: 24 juny 2016].
* ↑ «Ex-Mozilla Security Chief Takes Job at Apple | PCWorld» (en anglès). [Consulta: 24 juny 2016].
* ↑ «Threat Modeling : Window Snyder : 9780735619913» (en anglès). [Consulta: 24 juny 2016].

## Bibliografia

* Frank Swiderski and Window Snyder.., Threat Modeling (Microsoft Professional) (Microsoft Press, July 14, 2004, ISBN 0-7356-1991-3)

## Enllaços externs

* Fastly
* Mozilla Security Blog - Window Snyder’s Blog
* Window Snyder's photos (FlickR)
# Middelharnis

Middelharnis és un antic municipi de la província d'Holanda Meridional, al sud dels Països Baixos. L'1 de gener del 2009 tenia 17.953 habitants repartits sobre una superfície de 86,79 km² (dels quals 25,67 km² corresponen a aigua).
Es va fusionar amb Dirksland, Goedereede i Oostflakkee, creant el nou municipi de Goeree-Overflakkee.

## Centres de població

* Battenoord
* Middelharnis (6,200 h.)
* Nieuwe-Tonge (2,800 h.)
* Sommelsdijk (7,400 h.)
* Stad aan 't Haringvliet (1.400 h.)

## Ajuntament

* PvdA 3 regidors
* VDB (Verenigd Dorpsbelang) 3 regidors
* CDA 2 regidors
* VVD 2 regidors
* ABB (Algemeen Burger Belang) 2 regidors
* SGP 3 regidors
* ChristenUnie 2 regidors

## Enllaços externs

* www.middelharnis.nl Arxivat 2006-08-31 a Wayback Machine.
# Rhacophorus everetti

Rhacophorus everetti és una espècie de granota que es troba a Brunei, Malàisia i Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Inger, R., Stuebing, R., Das, I., Yambun, P. & Lakim, M. 2004. Rhacophorus everetti. Llista Vermella d'Espècies Amenaçades de la UICN 2006. Consulta: 9 de gener de 2008.
# He Nian

He Nian (何念, Nanquín, província de Jiangsu, 2 de desembre de 1980) és un director de teatre xinès que exerceix com a tal al Centre d'art dramàtic de Xangai. Ha realitzat els seus estudis a l'Acadèmia de Teatre d'aquesta ciutat. Ha rebut el premi especial del 17è Festival Internacional de Teatre Experimental del Caire l'any 2005. Ara que es parla d'una revifalla del pensament marxista, He Nian ha convertit l'obra cabdal de Karl Marx El Capital, en versió manga, en un musical (Font: Diari Público del 16 d'abril de 2009). Entre els seus èxits de públic (per la qual cosa era anomenat El Petit imant pels espectadors que hi anaven al teatre), sempre en representacions en llengua xinesa, entre elles:
* Dog's Face
* L'amant (basada en la novel·la Papa estic embarassada)
* Royal Tramp (basada en la novel·la de Louis Chan The Deer and the Cauldron)
* Romeo i els Amants Papallona
* El meu propi espadatxí (武林外传, en pinyin Wu Lin Wai Zhuan')
* Du Lala (basada en el bestseller Go Lala Go)

## Enllaços externs

* http://www.publico.es/culturas/219170/karl-marx-canta-el-capital-en-un-musical-chino
# Cheikh Seck

Cheikh Seck (8 de gener de 1958) és un exfutbolista senegalès de la dècada de 1980.
Fou internacional amb la selecció de futbol del Senegal. Pel que fa a clubs, destacà a Espérance Tunis.

## Referències

* ↑ Cheikh Seck a FootballDatabase.eu
* ↑ Cheikh Seck a National-Football-Teams.com (anglès)
# Tomàtiga de ramellet

La tomàtiga de ramellet és una varietat de tomàtiga de penjar (Solanum lycopersicum) pròpia de Mallorca que s'utilitza tradicionalment per fregar al pa amb oli. És de secà, tardana i s'anomena així perquè creix en ramells de cinc fruits. Una de les particularitats d'aquesta varietat és que es conserva durant molt de temps sense necessitat de refrigeració. La manera tradicional usada per a la seva conservació és penjar-les pel capoll en enfilalls en un lloc sec, ventilat i amb poca llum. En aquestes condicions, pot arribar a durar uns nou mesos.
Aquesta tomàtiga és petita i té la pell gruixada i resistent. El seu valor energètic és de 27 Kcal/100g i té menys glúcids (2.9 g/100g), més proteïna (1.3 g/100g) i més fibra (2.0) que una tomàtiga d'ensalada. El 2012 fou registrada com a varietat de conservació al registre de varietats, cosa que pretén impedir que tomàtigues híbrides es puguin comercialitzar sota aquesta denominació.

## Varietats

A Mallorca, les tomàtigues de penjar s'han classificat tradicionalment en dues subvarietats:
La tomàtiga de ferro es cultiva en àrees de regadiu i es cull al juliol. La tomatiguera és més alta i les tomàtigues que produeix són més grosses.
La tomàtiga de ramellet es cultiva en àrees de secà, i no és tan gran com l'anterior. Es cultiva principalment al Pla de Mallorca, així com a Menorca i Eivissa. Es cultiva entre melonars, ja que tots dos productes coincideixen en els temps de sembra i collita. La seva comercialització només és rendible si es ven enfilada.
En l'actualitat, és comú que es confonguin els dos ceps i a tot s'anomeni genèricament com a «tomàtiga de ramellet».

## Referències

* 1 2 3 http://www.gastroteca.cat/ca/fitxa-productes/tomatiga-de-ramellet/
* 1 2 3 http://ib3tv.com/20120820_186365-la-tomatiga-de-ramellet-ja-esta-registrada-com-a-varietat-de-conservacio.html Arxivat 2016-03-04 a Wayback Machine.
* ↑ http://www.caib.es/govern/sac/fitxa.do?lang=ca&codi=228039&coduo=12 Arxivat 2011-12-20 a Wayback Machine.
* ↑ Graves, Tomàs. Volem pa amb oli. J.J. de Olañeta, 1998, p. 75-77. ISBN 84-7651-721-1 [Consulta: 17 gener 2022].

## Enllaços externs

* Caracterització de les poblacions de tomàtiga de ramallet PDF, 150 Mb
# Al-Maṣīr

Al-massir (anglès: The Destiny; àrab: المصير, Al-maṣīr) és una pel·lícula franco-egípcia de 1997 dirigida per Youssef Chahine. Es va presentar fora de competició en el 50è Festival Internacional de Cinema de Canes. La pel·lícula va ser seleccionada entre les candidates egípcies a l'Oscar a la Millor Pel·lícula de Llengua Estrangera als Premis Oscar de 1997, però no va ser triada.

## Argument

La pel·lícula tracta sobre Averrois, un metge i filòsof andalusí del segle xii conegut pels seus comentaris sobre Aristòtil. El protagonista, Averrois, va néixer a la Còrdova islàmica en 1126 i va morir a Marràqueix en 1198. Va ser un eminent filòsof i metge andalusí, mestre de filosofia i llei islàmica, matemàtiques, astronomia i medicina.

## Repartiment

* Nour El-Sherif com Averrois.
* Laila Elwi com Manuella.
* Mahmoud Hemida com Al Mansour.
* Safia El Emari com l'esposa de Averrois.
* Mohamed Mounir com El Bard.
* Khaled El Nabawy com Nasser, el Príncep.
* Rogena com Salma
* Seif El Dine com el germà d'Al Mansour.
* Abdalla Mahmoud com Borhan
* Ahmed Fouad Selim com Cheikh Riad
* Magdi Idris com a Emir de la Secta
* Ahmed Moukhtar com a Bard
* Sherifa Maher com a mare de Manuella.
* Rayek Azzab com El Razi.
* Hassan El Adl com Gaafar.
* Hani Salama com Abdalla.
* Faris Rahoma com Youssef.
* Ingi Abaza com Sarah.

## Referències

* ↑ «Festival de Cannes: Destiny». festival-cannes.com. [Consulta: 27 setembre 2009].
* ↑ Margaret Herrick Library, Academy of Motion Picture Arts and Sciences
* ↑ «44 Countries Hoping for Oscar Nominations», 24-11-1997. Arxivat de l'original el 13 de febrero de 1998. [Consulta: 13 octubre 2015].

## Enllaços externs

* Tràiler de la pel·lícula a YouTube
# Steindachneria argentea

Steindachneria argentea és una espècie de peix pertanyent a la família dels merlúccids i l'única del gènere Steindachneria.

## Descripció

* Pot arribar a fer 30 cm de llargària màxima.
* Cos allargat, comprimit i de color argentat amb el dors lleugerament marró, el ventre morat i la cavitat oral més fosca.
* 1 espina a l'aleta dorsal i 123-125 radis tous a l'aleta anal.
* Anus situat entre les aletes pelvianes.
* Presenta un òrgan lluminós en la meitat ventral del cos i als costats del cap.
* El primer radi de l'aleta pelviana és llarg i filamentós.

## Depredadors

Als Estats Units és depredat per Merluccius albidus.

## Hàbitat

És un peix marí i batidemersal, el qual viu entre 400 i 500 m de fondària (31°N-8°N, 98°W-63°W) sobre fons tous de la plataforma continental i de la part superior del talús continental.

## Distribució geogràfica

Es troba a l'Atlàntic occidental: des de Florida (els Estats Units) i el nord del golf de Mèxic fins a Veneçuela, incloent-hi Centreamèrica.

## Observacions

És inofensiu per als humans.

## Referències

* ↑ Agassiz A., 1888. Three cruises of the United States coast and geodetic survey steamer "Blake." (Chapter xv. Sketches of the characteristic deep-sea types.--Fishes, pp. 21-36, figs. 195-224 is by Goode & Bean). Bull. Mus. Comp. Zool. v. 15 (in 2 vols.). i-xxii + 1-314 and 1-220.
* ↑ uBio (anglès)
* ↑ Goode, G. B. & T. H. Bean, 1896. Oceanic ichthyology, a treatise on the deep-sea and pelagic fishes of the world, based chiefly upon the collections made by the steamers Blake, Albatross, and Fish Hawk in the northwestern Atlantic, with an atlas containing 417 figures. Spec. Bull. U. S. Natl. Museum Núm. 2: Text: i-xxxv + 1-26 + 1-553, Atlas: i-xxiii, 1-26, 123 pls.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ FishBase (anglès)
* ↑ Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p.
* ↑ Cervigón, F., 1991. Los peces marinos de Venezuela. Segona edició. Vol. 1. Fundación Científica Los Roques, Caracas, Veneçuela. 425 p.

## Enllaços externs

* BioLib (anglès)
* AQUATAB
# Michele Accorinti

Michele Accorinti (Reggio de Calàbria, 22 de novembre, 1888 - Lusèrna e Sant Joan, Piemont, 25 d'agost de 1973) pianista, mestre de cant i compositor.
Graduat amb honors en cant, cant coral i composició al Conservatori de S. Pietro a Maiella a Nàpols, va començar, com a tenor, una carrera de concert compartint aquest esforç artístic amb el de l'ensenyament. El coneixement teòric i pràctic ampliat, com a instructor de cor i com a director d'orquestra, va adquirir durant sis anys una àmplia experiència també en aquests dos àmbits.
Cridat per Francesco Cilea, director del Conservatori de S. Pietro a Maiella, com a coadjutor d'Agostino Roche, que ja havia estat el seu mestre, i que acabava de graduar, volia al seu costat, M. Accorinti va assumir la càtedra principal quan M.º Roche va fracassar. I aquest lloc el va deixar el 1931 quan, després d'una competició, va ser nomenat professor titular a l'Institut Municipal Municipal de Música de Giuseppe Verdi de Torí (que es va convertir en el Reial Conservatori de Música del mateix nom el 1936). Catedràtic que va tenir fins a 1963. El seu alumne més prestigiós va ser el baríton Giuseppe Valdengo (1914-2007) que, després de la Segona Guerra Mundial, va cantar durant diversos anys sota la direcció del mestre Arturo Toscanini al Metropolitan Theatre de Nova York.
Va publicar el volum Elementi di tecnica della canto, (Nàpols, 1928, Milà, 1952). En la seva composició tenim peces per a piano, lírica, música sagrada i un esbós melodramàtic per a nens. Alguns manuscrits inèdits de Michele Accorinti i el seu pare, Domenico (Reggio Calabria, 1847-1905), tenor i compositor, es troben a la biblioteca del Giuseppe Verdi Conservatori de Torí.

## Referències

* Avv. Domenico Accorinti.
# Røa Idrettslag

El Røa IL es un club esportiu fundat al 1900 de Røa, un suburbi d'Oslo, amb seccions de futbol, bandy, gimnàsia i esqui.
La secció femenina de futbol va ser creada al 1984 i és coneguda popularment com a Røa Dynamite Girls. Del 2006 al 2011 va guanyar 4 Lligues i 4 Copes, i va alcançar els quarts de final de la Lliga de Campions 2009/10. A les temporades següents ha acabat la lliga entre la 3ª i la 8ª posició.

## Títols

* 4 Lligues de Noruega
** 2007, 2008, 2009, 2011
* 4 Copes de Noruega
** 2006, 2008, 2009, 2010
Trajectòria a la Lliga de Campions de la UEFA :
| Edició | | 1ª Fase previa ¹ | 2ª Fase previa ¹ | Quarts de final | Semifinals | Final |
| 08/09 | | FC Honka | 1.FFC Frankfurt |
| Edició | Fase previa ¹ | Setzens de final | Vuitens de final | Quarts de final | Semifinals | Final |
| 09/10 | | Everton FC | Zvezda Perm | Turbine Potsdam |
| 10/11 | | Zorka-BDU Minsk | Zvezda Perm |
| 12/13 | | BIIK Kazygurt | VlF Wolfsburg |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.

## Referències

* ↑ «Røa-drømmen knust» (en noruec). Bergens Tidende, 27-08-2016. Arxivat de l'original el 18 de setembre 2016 [Consulta: 27 agost 2016].
* ↑ «2015 Noruega» (en castellà). soccerway.com. [Consulta: 27 agost 2016].